Document ID: 31992R0110

ΚΑΝΟΝΙΣΜΟΣ (ΕΟΚ) αριθ. 110/92 ΤΗΣ ΕΠΙΤΡΟΠΗΣ της 17ης Ιανουαρίου 1992 για την τροποποίηση του κανονισμού (ΕΟΚ) αριθ. 2729/81 όσον αφορά την επιστροφή που καθορίζεται για τις εξαγωγές προς τις χώρες που βρίσκονται στο έδαφος της πρώην Σοβιετικής Ένωσης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1630/91 (2), και ιδίως το άρθρο 13 παράγραφος 3 και το άρθρο 17 παράγραφος 4,
Εκτιμώντας:
ότι ο κανονισμός (ΕΟΚ) αριθ. 2729/81 της Επιτροπής της 14ης Σεπτεμβρίου 1981 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής και του καθεστώτος του προκαθορισμού των επιστροφών στον τομέα του γάλακτος και των γαλακτοκομικών προϊόντων (3), όπως τροποποιήθηκε τελευταία από τον κανονισμό (ΕΟΚ) αριθ. 3108/91 (4), προβλέπει την υποχρέωση προκαθορισμού της επιστροφής που εφαρμόζεται στο βούτυρο περιεκτικότητας κατά βάρος σε λιπαρές ουσίες ίσης ή ανώτερης από 82 % αλλά όχι ανώτερης από 85 % και το οποίο προορίζεται στις χώρες που βρίσκονται στο έδαφος της πρώην Σοβιετικής Ένωσης, και μια προθεσμία για να τηρηθούν οι συναφθείσες διεθνείς υποχρεώσεις- ότι από την 1η Ιανουαρίου 1992 δεν υπάρχει πλέον ειδική επιστροφή για τις χώρες που βρίσκονται στο έδαφος της πρώην Σοβιετικής Ένωσης και, συνεπώς, δεν είναι πλέον αναγκαίοι οι όροι για τη χορήγησή της-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 10 παράγραφος 2 του κανονισμού (ΕΟΚ) αριθ. 2729/81 καταργείται.
Εντούτοις, εφαρμόζεται στα πιστοποιητικά εξαγωγής που έχουν ζητηθεί πριν από την 1η Ιανουαρίου 1992.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Ιανουαρίου 1992.

Labels: 3
17
18